Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 295/14/6609	Rimavská Sobota, 3.9.2014
EEČ : 2-49-106-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov.

Rozhodol: 	prokurátorka Okresnej prokuratúry XXXXX
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 01.09.2013 do 30.04.2014 v obci XXXXX, okres XXXXX a všade inde, kde sa zdržiaval si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov a  ktorá mu bola uložená rozsudkom Okresného súdu XXXXX spisovej značky XXXXX z 03.05.2006 právoplatným a vykonateľným 14.08.2006 a to prispievať výživným na svojho syna mal. XXXXX, nar. XXXXX XXXXX sumou vo výške po 33,20 € mesačne, vždy do 20-teho dňa toho ktorého mesiaca vopred do rúk starých rodičov XXXXX, nar. XXXXX a XXXXX nar. XXXXX obaja bytom XXXXX, XXXXX, ktorým bol zverený do výchovy rozsudkom Okresného súdu v XXXXX sp. zn. XXXXX z 08.01.2003, ktorý nadobudol právoplatnosť 04.03.2003, čím za uvedené obdobie vznikol voči oprávneným dlh na výživnom vo výške nie menej ako 265,60 €. 

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX uznesením spisovej značky XXXXX z 21.05.2014 podľa § 199 odsek 1 Trestného poriadku začal trestné stíhanie a uznesením XXXXX z 02.07.2014 podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 28.08.2014 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Obvodného oddelenia PZ XXXXX na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86 odsek 1 písmeno a) Trestného zákona, za prečin zanedbania povinnej výživy podľa § 207 odsek 1 Trestného zákona, nakoľko zanikla trestnosť činu.

Preskúmaním spisového materiálu ako aj citovaného návrhu povereného príslušníka som zistila, že tento je dôvodný. 
	
Obvinený XXXXX pred povereným príslušníkom Obvodného oddelenia PZ XXXXX 31.07.2014 uviedol, že je pravdou, že rozsudkom súdu je zaviazaný platiť výživné vo výške po 33,20 € mesačne na svojho syna mal. XXXXX do rúk starých rodičov, ktorým bol zverený do výchovy a opatery. V danom období sa nachádzal vo finančnej tiesni, v práci nezarobil dostatok financií a z toto dôvodu neuhrádzal výživné. Po obdržaní uznesenia o vznesení obvinenia a výzvy na uhradenie podlžností, postupne v troch splátkach uhradil zameškané výživné. 

Súčasťou vyšetrovacieho spisu je rozsudok Okresného súdu XXXXX spisovej značky XXXXX z 03.05.2006 právoplatný a vykonateľný 14.08.2006, ktorým bol XXXXX súdom zaviazaný prispievať výživným na svojho syna mal. XXXXX, nar. XXXXX XXXXX sumou vo výške po 33,20 € mesačne, vždy do 20-teho dňa toho ktorého mesiaca vopred do rúk starých rodičov XXXXX a XXXXX, bytom XXXXX, XXXXX.

Svedkovia a zároveň poškodení XXXXX a XXXXX boli vypočutí povereným príslušníkom PZ 31.07.2014 a 11.08.2014 kedy uviedli, že otec maloletého, obvinený XXXXX si pravidelne neplní svoju vyživovaciu povinnosť na svojho syna mal. XXXXX. Po podaní trestného oznámenia si svoju vyživovaciu povinnosť v plnom rozsahu splnil. 

V priebehu skráteného vyšetrovania boli zadovážené do vyšetrovacieho spisu ďalšie listinné dôkazy a to doklady o úhrade zameškaného výživného obvineným XXXXX prostredníctvom pošty, rodný list dieťaťa mal. XXXXX, pracovný posudok od zamestnávateľa obvineného XXXXX, ako aj ďalšie dôkazy. Z týchto listinných dôkazov je zrejmé, že obvinený XXXXX pracuje ako vodič u XXXXX v XXXXX od 11.08.2003. Z priložených poštových poukážok je zrejmé, že svoju vyživovaciu povinnosť si splnil. 

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX od 01.09.2013 do 30.04.2014 splnil svoju vyživovaciu povinnosť v plnej výške a uhradil celé bežné zameškané výživné za dané obdobie starým rodičom XXXXX, o dieťa XXXXX bolo v uvedenom období riadne postarané zo strany jeho starých rodičov a tento núdzou netrpel, som preto rozhodla tak, ako je to uvedené vo výrokovej časti tohto uznesenia.

Poučenie:

Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry XXXXX. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka